  Наталья Тетерина Волга котырысь улосвылъёсысь дышетсконниосын тодон-валанъёс басьтӥсь пиналъёс но егитъёс пӧлын литература берыктонъя «Перевод в поле многоязычия» укмысэтӥ улосвылкуспо вожвылъяськонлэн кыкетӥ люкетэз мынэ. Удмуртиысь Дышетонэз азинтонъя институтэн но Йӧскалык лыдӟетъюртэн радъям конкурсэ ужъёсты 1-тӥ оштолэзёзь куто, ивортэ лыдӟиськоннилэн пресс-службаез. Вожвылъяськонэ 7-9 но 10-11 классъёсын дышетскисьёс но шоръёзо ӧнер дышетсконниосысь студентъёс пыриськыны быгато. Соос быръем текстэз котькыӵе мукет кылэ, соос пӧлын анай кылъёс но кунгожсьӧр кылъёс, берыктыны кулэ. «Перевод в поле многоязычия» вожвылъяськонлэн кыкетӥ люкетаз берыктыны ӵектэм текстъёс: 7-9 классъёсын дышетскисьёслы: Леонид Пантелеев «Трус», «Как поросенок говорить научился»; Галина Передериева «Жадный Тошка»; Яков Тайц «Лиса и дедушка». 10-11 классъёсын но шоръёзо ӧнер дышетсконниосын дышетскисьёслы: Тамара Михеева «Елочная история» (люкетэз); Тамара Михеева «Юркины Бумеранги» (люкетэз); Андрей Максимов «Солнце на дороге. Роман для молодых людей любого возраста» (люкетэз). Вормисьёсты 16-тӥ оштолэзе шараялозы. Ватсалом, берыктонъя «Перевод в поле многоязычия» вожвылъяськон куинь люкетэн ортче. Нырысетӥ люкетэз 2018-тӥ арын 1-тӥ толсурысен 2019-тӥ арын 15-тӥ толшорозь кыстӥськиз. Отчы пыриськисьёс англи, немец, француз но удмурт кылысь чеберлыко текстэз ӟуч кылэ берыктӥзы. Конкурслэн нырысетӥ люкетэзлы йылпумъянъёсты 5-тӥ тулыспалэ «Facebook» мерлыко вотэсысь вожвылъяськонлэн огиназ . Вожвылъяськонлэсь куинетӥ люкетсэ ортчытон радлык сярысь берлогес тодмо луоз.  Тодэ вайытом, кылем арын литература берыктонъя вожвылъяськонлэн 1-тӥ люкетаз 600 пала ужъёс вуизы.  Тегъёс: Дышетон Ижкар Удмуртия пиналъёс удмурткыл ӟучкыл Йӧскалыклыдӟетъюрт  